[{"text_idx": "#000004", "text": "Post tiu klera komenco, kongresanoj kantis gvide de Kim kaj koruso el la pola urbo Nowy Sa\u0328cz la Eu\u0306ropan himnon lau\u0306 versio de Broccatelli. Pliaj temrilataj programeroj estis interalie prezento kaj diskuto de eblaj roloj de Esperanto en Eu\u0306ropa Unio de la lingvisto Detlev Blanke kaj la prezidanto de Eu\u0306ropa Esperanto-Unio Sea\u0301n O\u0301 Riain, podia diskuto pri g\u0302emelurbaj rilatoj kaj prezento de Eu\u0306ropuniaj projektoj utiligantaj Esperanton."}, {"text_idx": "#000005", "text": "En la vespera programo ravis la partoprenantaron c\u0302iuvespere la pola koruso, kiu en varia konsistigo kantis polaj kaj Esperantajn kantojn kaj prezentis teatraj\u0302eton. Elstara programero estis la Historio de Universalaj Kongresoj \u2013 teatraj\u0302o de Sas\u0302a Filipovic\u0302 kaj Georgo Handzlik, kiu en ekzemplodona Esperanto ironie prilumis la gloran pasintecon kaj mokis kongresajn kutimojn. En trilanda vespero kantis tri bardoj el tri landoj diversstile: Kim el Danujo, Stefo el Germanujo kaj Georgo Handzlik el Pollando. C\u0302iu siamaniere interesis la publikon, kiu en granda au\u0306lo kun bonega sceneja tekniko povis sekvi la spektaklon. La tagan programon gastigis novkonstruita kvartala renkontig\u0302ejo, kiu provizis bonegan lokon por babili, mang\u0302i \u2013 kaj partopreni la programerojn."}, {"text_idx": "#000006", "text": "Ridantaj gejunuloj (Foto: Felix Zesch)"}, {"text_idx": "#000008", "text": "La kvaran tagon de la kongreso partoprenantoj jam devis adiau\u0306i unu la alian. Restos en memoro la sento, ke ne nur dum la kongreso ni estas \u201cpartneroj en Eu\u0306ropo\u201d. Espereble la plektitaj kontaktoj kaj (ek)flegitaj amikecoj kontribuas al interkompreno kaj eble ankau\u0306 al pliaj projektoj."}]